jkorsvik/nowiki_second_scrape_merged huggingface dataset:
Underetasje

I Norge regnes en underetasje i byggteknisk forskrift som en etasje i et bolighus eller annen bygning som har utgang til terreng over bakken fra minst en av fasadene. Det er terrenget rundt bygningen som avgjør om en etasje defineres som kjeller:
Kjeller: Etasjen regnes som kjeller dersom himlingen (undersiden av taket) inne i etasjen i gjennomsnitt er inntil 0.75 meter over terrenget rundt bygningen.
Underetasje: Etasjen regnes som underetasje dersom himlingen inne i etasjen i gjennomsnitt er inntil mellom 0.75 og 1.5 meter over terrenget rundt bygningen.En enkel tommelfingerregel er at en underetasje skiller seg fra en kjelleretasje ved at en kjeller har alle utgangene sine fra under bakkenivå.


== Se også ==
Kjeller (arkitektur)


== Referanser ==
Hurtigløp på skøyter under vinter-EYOF

European Youth Olympic Festival (også European Youth Olympic Days) er et multi-sportsarrangement som avholdes både i sommer- og vinter-disipliner annethvert år.
Hurtigløp på skøyter er en av sportsgrenene i vinterutgavene. Konkurransene avholdes i juniorklassen.


== Medaljevinnere ==


=== Junior kvinner ===


=== Junior menn ===


== Sammenlagt medaljesammendrag ==


== Referanser ==
Robert Streb

Robert Streb (født 7. april 1987 i Chickasha i Oklahoma) er en amerikansk profesjonell golfspiller på PGA-touren.
26. oktober 2014 vant han sin første PGA-tourseier under McGladrey Classic, etter omspill mot landsmannen Will MacKenzie og Brendon de Jonge fra Zimbabwe.Det tok seks år før Strebs neste PGA-tourseier under RSM Classic i 2020, etter omspill mot landsmannen Kevin Kisner.


== Referanser ==


== Eksterne lenker ==
(en) Robert Streb – PGA-touren 
(en) Robert Streb – Verdensrankingen
Katarina Džaferović

Katarina Džaferović (født 14. juli 2002 i Podgorica) er en montenegrinsk håndballspiller, som spiller for den montenegrinske klubben Budućnost og det montenegrinske kvinnelandslaget.
Hun ble tatt ut i 19-mannstroppen til Per Johansson foran Håndball-EM 2020 i Danmark.


== Referanser ==


== Eksterne lenker ==
(en) Katarina Džaferović – Det europeiske håndballforbundet (EHF)
Andrijana Popović

Andrijana Popović (født 20. april 2002 i Nikšić) er en montenegrinsk håndballspiller, som spiller for den montenegrinske klubben Budućnost og det montenegrinske kvinnelandslaget.
Hun ble tatt ut i 19-mannstroppen til Per Johansson foran Håndball-EM 2020 i Danmark.


== Referanser ==


== Eksterne lenker ==
(en) Andrijana Popović – Det europeiske håndballforbundet (EHF)
Abu Hena

Abu Hena (bengali:আবু হেনা; født 1939, død 14. november 2020 i Dhaka i Bangladesh) var en bangladeshisk politiker.
Han tilhørte Bangladesh Nationalist Party. Fra 1996 til 2006 var han medlem av Jatiya Sangsad.
Han ble utvist fra Bangladesh Nationalist Party for å ha kritisert partiet fotr ikke å tackle islamske ekstremisme.Abu Hena døde 14. november 2020 i Dhaka av covid-19.


== Referanser ==
Matea Pletikosić

Matea Pletikosić (født 24. april 1998 i Sinj) er en kroatisk-montenegrinsk håndballspiller, som spiller for den montenegrinske klubben Budućnost og det montenegrinske kvinnelandslaget.
Pletikosić representerte Kroatia under U17-EM i Makedonia i 2015.
Hun ble tatt ut i den montenegrinske 19-mannstroppen til Per Johansson foran Håndball-EM 2020 i Danmark.


== Referanser ==


== Eksterne lenker ==
(en) Matea Pletikosić – Olympedia 
(en) Matea Pletikosić – Det europeiske håndballforbundet (EHF)
Barne- og familieetaten (Oslo)

Barne- og familieetaten er en etat i Oslo kommune. Den er underlagt Byrådsavdeling for oppvekst og kunnskap og har ca. 900 ansatte.
Etaten har ansvar for det kommunale barnevernet i Oslo, og prosederer saker for fylkesnemnda for barnevern og sosiale saker og tingretten, og driver institusjoner, kommunale beredskapshjem, familiehjem og barnevernvakt. Den rekrutterer også fosterhjem, og driver bolig- og avlastningstiltak for funksjonshemmede barn og unge.
Barne- og familieetaten har 177 kommunale plasser til spedbarn, barn, unge og familier.
Etaten er organisert i følgende avdelinger:
forvaltning og fagutvikling
administrativ stab
kommunikasjon og samfunnskontakt
bolig- og avlastningstiltak
barneverntiltak akutt og korttid
barneverntiltak Oslo
barneverntiltak Grepperød


== Referanser ==


== Eksterne lenker ==
(no) Offisielt nettsted
Sara Gugač

Sara Gugač (født 13. november 2002 i Berane) er en montenegrinsk håndballspiller, som spiller for den montenegrinske klubben Budućnost og det montenegrinske kvinnelandslaget.
Hun ble tatt ut i 19-mannstroppen til Per Johansson foran Håndball-EM 2020 i Danmark.


== Referanser ==


== Eksterne lenker ==
(en) Sara Gugač – Det europeiske håndballforbundet (EHF)
Élena Tsagrinoú

Élena Tsagrinoú, også stavet Elena Tsagrinou og Elena Tsagkrinou (gresk: Έλενα Τσαγκρινού, født 16. november 1994 i Athen i Hellas), er en gresk sanger og tidligere frontvokalist i bandet OtherView. Hun representerte Kypros i Eurovision Song Contest 2021 med sangen «El Diablo».


== Bakgrunn ==
Tsagkrinoú ble født i Athen i 1994, og som 14-åring deltok hun i den greske versjonen tilsvarende Norske Talenter, Ellada Eheis Talento (Ελλάδα Έχεις Ταλέντο), der hun nådde semifinalen. I 2013 ble hun med i bandet OtherView og spilte med dem frem til 2018. Samme år innledet hun solokarrieren sin og ga ut debutsingelen «Pame ap’ tin arxi» (La oss gå fra begynnelsen), skrevet av Dimitris Kontopoulos og Nikos Moraitis.Senere ga hun ut flere singler og oppnådde stor suksess. Blant annet fikk musikkvideoene flere millioner treff på YouTube, og hun ble en av de mest populære popartistene i det greskspråklige musikkmarkedet.Hun har deltatt i flere musikkprogrammer i Hellas og Kypros, og har vært mentor på tv-showet Just the 2 Of Us og programleder for The Voice of Greece i 2016 og 2017. Den kypriotiske kringkasteren RIK valgte Tsagkrinoú til å representere Kypros i Eurovision Song Contest 2021 i Rotterdam i Nederland. Hun deltok med sangen «El Diablo», skrevet og produsert av Jimmy Thörnfeldt, Laurell Barker, Oxa og Thomas Stengaard. Hun var nummer åtte på scenen under semifinale 1 tirsdag 18. mai og endte på en sjetteplass i semifinalen. Hun kvalifiserte seg til finalen lørdag 22. mai, der hun åpnet finalen som første artist på scenen. Til slutt endte Kypros som nummer 16 av 26.


== Diskografi ==


=== Singler (med bandet OverView) ===
2014 – «What You Want»
2014 – «O giros tou kosmou»
2015 – «Ola afta pou niotho»
2015 – «In the Club Bi**h»
2016 – «Xana»
2017 – «Tora i pote»


=== Singler ===
2018 – «Pame ap' tin archi»
2018 – «Summer Romance»
2018 – «Paradeisos»
2019 – «Logia»
2020 – «Amore»
2020 – «Pare me ankalia» (med Mike)
2021 – «El Diablo»


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Ljudmila Savrulina

Ljudmila Nikolajevna Savrulina (født 25. juli 1951 i Susuman i Magadan oblast, Sovjetunionen), er en russisk tidligere skøyteløper som representerte Sovjetunionen i sin aktive karriere. Hun tok bronse i europamesterskapet i hurtigløp på skøyter i Inzell, Vest-Tyskland i 1972 og deltok i Vinter-OL 1972 på de tre lengste distansene for kvinner.


== Karriere ==
I sesongen 1970/71 deltok hun i allround-mesterskapet for Sovjetunionen og ble nummer sju sammenlagt.
Sesongen 1971/72 var hennes store sesong hvor hun debuterte i EM som gikk i daværende Vest-Tyskland i Inzell og der tok hun bronsemedaljen sammenlagt bak europamesteren fra Nederland Atje Keulen-Deelstra og sin landsmanninne på sølvplass Nina Statkevitsj. Hun ble etter dette klar for Vinter-OL i Sapporo, Japan med deltagelse på de tre lengste distansene for kvinner 1 000 meter, 1 500 meter og 3 000 meter med en besteplassering på 3 000 meter med en 8.-plass. Hun deltok i sitt første allround-VM i Heerenveen, Nederland hvor hun tok en 7.-plass sammenlagt.
Sesongen 1972/73 deltok hun på nytt i europamesterskapet som denne gangen ble arrangert på Brandbu i Norge i februar måned og der tok hun en 9.-plass sammenlagt. To uker senere deltok hun i sitt siste allround-VM i Strömsund i Sverige, hvor hun tok en 14.-plass sammenlagt.
Sesongen 1973/74 var hun med i sitt siste europamesterskap i hurtigløp på skøyter i Alma-Ata, Sovjetunionen og tok en 4.-plass bak europamesteren, nederlandske Atje Keulen-Deelstra, sine landsmanninner på sølvplass Nina Statkevitsj og Tatjana Sjelekhova som tok bronse.


== Referanser ==


== Eksterne lenker ==
(en) Ljudmila Savrulina – Olympics.com 
(en) Ljudmila Savrulina – Olympic.org 
(en) Ljudmila Savrulina – Olympedia 
(en) Ljudmila Savrulina – Sports-Reference (OL-resultater – arkivert) 
(en) Ljudmila Savrulina – Speedskatingbase.eu 
(en) Ljudmila Savrulina – SpeedSkatingNews.info 
(en) Ljudmila Savrulina – SpeedSkatingStats.com 
(en) Ljudmila Savrulina – TheSports.org 
(en) Ljudmila Savrulina på www.isu.html.infostradasports.com
(ru) Ljudmila Savrulina på www.infosport.ru
Limonium arboreum

Limonium arboreum er en plante i hinnebegerfamilien.
Den er en busk som blir opptil 1,8 m høy. Stammen er sylindrisk, glatt og forvedet. Bladene er eggformede, glatte og langstilkede. Bladranden er uregelmessig innskåret, og bladspissen er butt. Blomsterstanden er forgrenet og tett. Begeret er blålilla og varig, og krona er hvit.
Limonium arboreum er svært sjelden i vill tilstand og er bare kjent fra noen klipper på nordkysten av Tenerife i Kanariøyene. Den dyrkes i hager og finnes forvillet på La Palma og i California.
Det vitenskapelige navnet Limonium arborescens ble tidligere brukt om denne arten, men i 2012 ble navnet rettet til Limonium arboreum.


== Referanser ==


== Litteratur ==
D. Bramwell og Z.I. Bramwell (1974). Wild flowers of the Canary Islands. London og Burford: Stanley Thornes (Publishers) Ltd. s. 173. ISBN 0-85950-010-1. 
«Limonium arboreum». Flora Vascular de Canarias. Besøkt 4. desember 2020. 
G. Domina (2011). «Limonium arboreum». Euro+Med Plantbase - the information resource for Euro-Mediterranean plant diversity. Besøkt 4. desember 2020. 
«Limonium arboreum». Plants of the World Online. Kew Science. Besøkt 4. desember 2020. 


== Eksterne lenker ==

(en) Limonium arboreum hos NCBI 
(en) Limonium arboreum hos The International Plant Names Index 
(en) Kategori:Limonium arboreum – bilder, video eller lyd på Wikimedia Commons 
Limonium arboreum – detaljert informasjon på Wikispecies
Rulleblokk

Rulleblokk (engelsk rolling block) eller rulleblokkmekanisme er en låsemekanisme brukt på på skytevåpen, og er en underklasse av baklader (kammerlader). Forseglingen av støtbunnen gjøres ved hjelp av en spesielt utformet sluttstykke som roterer rundt en stift. Mekanismen låses når hanen faller slik at patronen da ikke kan bevege seg bakover under avfyring. Ved å spenne hanen opp igjen kan sluttstykket roteres fritt slik at våpenet kan lades.


== Historie ==
Remington Rolling Block-riflen er et av de mest vellykkede enkeltskuddsvåpnene som noen sinner er laget. Mekanismen har en sterk enkel konstruksjon som er svært pålitelig, og viste seg lite følsom for feilfunksjonering på grunn av skitt eller uvøren håndtering. Mekanismen var basert på "split breech"-mekanismen som hadde blitt produsert av Remington under den amerikanske borgerkrigen. I 1865 ble designet videreutviklet av Joseph Rider, og "Model 1865 Remington Pistol" ble tilbudt som første det fabrikkvåpenet basert på rulleblokkmekanismen. I 1866 ble hæren og marinen i USA tilbudt å kjøpe inn våpenet. Den amerikanske hæren takket nei, mens den amerikanske marinen forpliktet seg til å kjøpe 5000 pistoler.
Den første riflen basert på dette rulleblokkmekanismen ble presentert på Paris-utstillingen i 1867, og på under et år ble våpenet antatt som militær standardrifle i flere land inkludert Norge og Sverige (som Remington M1867) og Danmark. Den amerikanske Springfield Model 1871 er et annet eksempel på denne mekanismen.
Frem til moderne sylinderlåsrifler ble vanlig ble mange eldre perkusjonsrifler og musketter bygd om tol rulleblokkmekanismer.


== Trykk og sikkerhet ved bruk av moderne ammunusjon ==
På grunn av de metallurgiske teknikkene som ble brukt i svartkruttvåpen på 1800-tallet er en del rulleblokkpistoler og -rifler fra sent 1800-tall og tidlig 1900-tall ikke egnet for skyting med moderne høytrykksammunisjon. Fra tidlig på 1900-tallet har det imidlertid vært produsert rulleblokkrifler laget med moderne stål som tåler trykket til moderne røyksvake patroner, og det har for eksempel blitt laget rulleblokkrifler for patroner som 7×57 mm.


== Se også ==
Sylinderlås
Bøylemekanisme
Pumpemekanisme
Knekkmekanisme
Kilemekanisme (fallblokk)


== Referanser ==


== Eksterne lenker ==
Demonstrasjon av rulleblokkmekanismen på en snittmodell (YouTube)
Henny Ording

Henny Anette Marie Ording (født 4. august 1901 i Christiania, død 29. november 1995), født Arstal, var en norsk organisasjonsleder, ridelærer og skribent. Hun var særlig kjent for sitt arbeid for cerebral parese-saken og som leder i Cerebral Parese-foreningen fra 1954. Hun etablerte i 1932 ridesenteret og rideskolen Oslo Ridehus sammen med sin mann, offiseren og rytteren Bjart Ording, og var ridesenterets disponent (daglig leder) fra 1945. Hun hadde flere verv i kvinnebevegelsen, blant annet som styremedlem i Stor-Oslo Kvinnesaksforening fra 1946. Hun var også styremedlem i FN-sambandet 1947–1955.


== Utmerkelser ==
1960 Ridder av 1. klasse av St. Olavs orden for hennes virke for barn med cerebral parese
1967 St. Hallvard-medaljen for hennes virke for barn med cerebral parese


== Referanser ==
Isak Saba senteret

Isak Saba senteret (nordsamisk: Isak Saba guovddáš) er et nordsamisk språksenter i Varangerbotn i Nesseby kommune i Finnmark. Senteret ble offisielt åpnet 1. september 2001 av daværende sametingspresident Sven-Roald Nystø.Senteret tilbyr språkkurs, samler inn og katalogiserer lokale stedsnavn og termer, og arbeider aktivt for lokal samisk språkbruk knyttet til primærnæringer og samisk husflid. Senteret gir også ut bøker.


== Navnet ==
Senteret har navn etter læreren, folkloristen, dikteren og politikeren Isak Saba.


== Virksomheten ==
Isak Saba senteret tilbyr språkopplæring for barn og voksne, kartlegger lokal språkbruk – herunder stedsnavn i Nesseby – og utvikler ny samisk terminologi på ulike områder.Høsten 2019 lanserte senteret et nettsted som presenterer alle samiske stedsnavn i Nesseby kommune slik de er kartlagt gjennom et prosjekt ledet av Isak Saba senteret.


== Økonomi ==
Ifølge en samarbeidsavtale for perioden 2018–2020 mellom Finnmark fylkeskommune og Sametinget, har Sametinget forpliktet seg til å yte grunnstøtte til de samiske språksentrene i Finnmark, herunder Isak Saba senteret.


== Referanser ==
Alta samiske språksenter

Alta samiske språksenter (nordsamisk: Álttá Sámi Giellaguovddáš) er et nordsamisk språksenter i Alta i Finnmark. Senteret ble etablert i 2006.Språksenteret eies av Alta kommune og Álttá sámiid searvi (Alta sameforening) i fellesskap.


== Referanser ==
Giellagiisá språksenter

Giellagiisá språksenter (nordsamisk: Giellagiisá giellaguovddáš) er et nordsamisk språksenter i Kautokeino i Finnmark.


== Referanser ==
Lasse Berg Johnsen

Lasse Berg Johnsen (født 18. august 1999) er en norsk fotballspiller som spiller for den danske klubben Randers FC.


== Meritter ==
VikingNorsk cup
Cupmester 2019
RandersDansk cup: Cupmester 2020/21


== Referanser ==


== Eksterne lenker ==
(en) Lasse Berg Johnsen – Transfermarkt 
(en) Lasse Berg Johnsen – Soccerway 
(no) Lasse Berg Johnsen – Norges Fotballforbund 
(en) Lasse Berg Johnsen – FBref
Vihorlat

Vihorlat (slovakisk: Vihorlatské vrchy; ukrainsk: Вигорлат/Vyhorliat) er et skogkledd fjellområde med vulkansk opprinnelse i det østlige Slovakia med en liten overlapping i det vestlige Ukraina. Det strekker seg om lag 60 kilometer nordvest-sørøst mellom elvene Laborec og Uzj. I nord grenser det til forlandet til Beskidene, i sør går det over i De østslovakiske åsene.
En del av fjellene er oppført som UNESCO naturarvsted på grunn av urskogene med bøk som finnes i området. Deler er også et beskyttet landskapsområde i Slovakia (CHKO Vihorlat).
Høyeste punkt kalles også Vihorlat (1 076 moh.).


== Referanser ==


== Eksterne lenker ==
(en) Vihorlat – kategori av bilder, video eller lyd på Commons
Birger Amundsen

Birger Amundsen (født 19. mars 1948 i Kjøllefjord) er en norsk journalist, forfatter og fotograf.
Amundsen er utdannet journalist ved Norsk Journalisthøgskole i Oslo (1983–1985). Han har arbeidet i NRK/Marienlyst som journalist i årene 1985–2005, blant annet i Radiodokumentarredaksjonen hvor han har vunnet flere internasjonale priser. Prix Futura, Berlin 1989, Special Commendation for Blod og spekk til begjær. Prix Italia 1996 førstepris for radiodokumentaren Svart hånd. Hvit snø. Prix Europa 2004 førstepris for radiodokumentaren Jævelens verk. I tillegg er han ansvarlig for tv-dokumentaren Kapp Heer. Sovjetunionens hemmelige base på Svalbard (1996), Ryke Yse. Han har også produsert en rekke frie kortfilmer sammen med Knut Erik Jensen: Svalbard i Verden (1983), Kald Verden (1985) , Min Verden (1988), Fanget av lyset (1989) og Don´t Play Me A Symphonie (2020). 
Amundsen har overvintret flere sesonger på Svalbard som ingeniør. Sesongen 1973–74 ved ESRO (European Space Research Organisation) i Ny-Ålesund på Svalbard. Sesongen 1976–77 og 1979–80 som driftsansvarlig for Norsk Polarinstitutts forskningsstasjon i Ny-Ålesund. Han har også deltatt i en rekke vitenskapelige isbjørnekspedisjoner til Kong Karls Land, Nordaustlandet og Edgeøya for Norsk Polarinstitutt.
Han har utgitt en rekke bøker fra Svalbard og var redaktør av Svalbardposten (2005–2013).


== Referanser ==
Nils Oskal

Nils Oskal er professor ved Samisk høgskole, Institutt for språk, duodji, reindrift og samfunnsvitenskap. Han har publisert artikler og bøker innen blant annet vitenskapsteori, politisk filosofi og etikk. I 2019 var han medredaktør og medforfatter for nyutgaven av Lars Hættas og Anders Persen Bærs Muitalusat, som på norsk ble gitt ut som Erindringer – samiske beretninger om Kautokeino-opprørets bakgrunn, etikk og  moral.


== Eksterne lenker ==
(no) Publikasjoner av Nils Oskal i forskningsdokumentasjonssystemet CRIStin 
(no) Publikasjoner av Nils Oskal i BIBSYS
Ivar Bjørklund

Ivar Bjørklund er professor i kulturvitenskap ved UiT Norges arktiske universitet og forsker om interetniske relasjoner i Nord-Norge. I 2019 var han med-redaktør og medforfatter i tobindsverket Erindringer – samiske beretninger om Kautokeino-opprørets bakgrunn, etikk og moral, som på samisk ble gitt ut som Muitalusat.
Johanna Johansen Ijäs

Johanna Johansen Ijäs er førsteamanuensis ved Samisk høgskole.Ijäs ble cand.philol. ved Universitetet i Tromsø i 1996 og filosofisk doktor ved Uleåborgs universitet i 2011. Emnet for doktoravhandlingen var barns språktilegnelse.Ijäs forskningsfelt er barnespråk og morfologi. Hun leder forskningsprosjektet "Epistemisk modalitet i barns etiske og moralske vurderinger".
I 2019 var hun medredaktør og medforfatter av  en utgave av Lars Jacobsen Hætta og Anders Pedersen Bærs tekster om Kautokeino-opprøret. Boka utkom i to versjoner, en på nordsamisk og en på norsk ( Muitalusat og Erindringer – samiske beretninger om Kautokeino-opprørets bakgrunn, etikk og  moral).Ijäs har tidligere vært dekan ved Samisk høgskole. Hun har også arbeidet som forsker ved Nordisk samisk institutt og som universitetslektor, førstelektor  og forskningsassistent ved Universitetet i Tromsø.


== Referanser ==
Paul R. Milgrom

Paul Robert Milgrom (født 20. april 1948) er en økonom fra USA. Han har siden 1987 vært professor ved Stanford University. Han er særlig kjent for sin forskning på spillteori, auksjoner og prisstrategier i auksjoner. I 2020 ble han tildelt Nobels minnepris i økonomi for sine bidrag til auksjonsteori og for oppfinnelsen av nye auksjonsformater. Milgrom har grunnlagt flere selskaper som tilbyr programvare og tjenester for gjennomføring av børser og auksjoner. Milgrom og Wilson utviklet systemet som USAs føderale telekommunikasjonsmyngighet (FCC) benytter for å auksjonere bort frekvensbånd benyttet av mobilnettet. 


== Referanser ==


== Eksterne lenker ==
(en) Offisielt nettsted 
(en) Paul Milgrom – kategori av bilder, video eller lyd på Commons
Marko Bulat

Marko Bulat (født 26. september 2001) er en kroatisk fotballspiller som spiller for GNK Dinamo Zagreb.


== Referanser ==


== Eksterne lenker ==
(en) Marko Bulat – Transfermarkt 
(en) Marko Bulat – WorldFootball.net 
(en) Marko Bulat – Soccerway 
(hr) Marko Bulat – Det kroatiske fotballforbundet
Singlett tilstand

En singlett-tilstand er en kvantemekanisk tilstand for et system av partikler, f.eks. elektroner, karakterisert av at det har spinn-kvantetall 
  
    
      
        s
        =
        0
      
    
    {\displaystyle s=0}
  . I Dirac notasjon kan bølgefunksjonen til et fermion i en singlett-tilstand skrives som

  
    
      
        
          |
        
        ψ
        ⟩
        =
        
          
            1
            
              2
            
          
        
        (
        
          |
        
        ↑↓
        ⟩
        −
        
          |
        
        ↓↑
        ⟩
        )
      
    
    {\displaystyle |\psi \rangle ={\frac {1}{\sqrt {2}}}(|\uparrow \downarrow \rangle -|\downarrow \uparrow \rangle )}
Seksjon

Seksjon har flere betydninger:

Eierseksjon, se også seksjonsnummer og seksjonering
Seksjon (kirurgi)
Kritisk seksjon
Ron Mathewson

Rognvald Andrew «Ron» Mathewson (født 19. februar 1944 i Lerwick på Shetland i Skottland i Storbritannia, død 3. desember 2020 i London) var en britisk jazzmusiker som spilte kontrabassist og bassgitar.
Mathewson hadde blant annet et årelangt samarbeide med Ronnie Scott, men også innspillinger med Stan Getz, Joe Henderson, Joan Armatrading, Ben Webster, Philly Joe Jones, Roy Eldridge, Oscar Peterson og Bill Evans.
Mathewson døde 3. desember 2020 av covid-19 i London i en alder av 76 år.


== Referanser ==


== Eksterne lenker ==
(en) Ron Mathewson på Internet Movie Database 
(en) Ron Mathewson på Discogs 
(en) Ron Mathewson på MusicBrainz 
(en) Ron Mathewson,  biografi, diskografi. Arkivert 14. oktober 2012 hos Wayback Machine.
(en) "Ron Mathewson - Shetland's forgotten genius of the double bass", Tom Morton's Beatcroft, 11. november 2008.
Kåre Samuelsen

Kåre Samuelsen (født 12. august 1932, død 16. mai 2015) var en norsk typograf, journalist, redaktør og badmintonspiller 
fra Stavanger.
Samuelsen jobbet som typograf i Stavanger Aftenblad i 11 år. Så ble han journalist og jobbet bl.a. for VG. 
Han fikk ansvar for Motorførernes Avholdsforbunds blad.
Han var redaktør for bladet Lastebilen.I badminton vant Samuelsen NM-gull i single og kongepokalen i 1962.
Han satt i styret i Norges Badminton Forbund i 17 år. Han var formann fra 1968 til 1976.
Han startet bladet Racket-Sport, som ble organ for Norges Badminton Forbund og Norges Tennisforbund.


== Se også ==
Norgesmesterskapet i badminton


== Referanser ==
Sissel Svestad

Sissel Svestad (født 6. mars 1965), gift Wåland, er en norsk tidligere badmintonspiller som representerte 
Kristiansand Badminton Klubb.Hun vant NM-gull i single og kongepokalen i 1984.


== Se også ==
Norgesmesterskapet i badminton


== Referanser ==
Emilie Sotnes Hamang

Emilie Sotnes Hamang (født 4. februar 1998) er en norsk badmintonspiller som representerer Frogner IL.
Hun vant NM-gull i single og kongepokalen i 2019 og 2020.


== Medaljer i norske mesterskap ==


== Se også ==
Norgesmesterskapet i badminton


== Referanser ==


== Eksterne lenker ==
(en) Emilie Sotnes Hamang – BWF (bwf.tournamentsoftware.com) 
(en) Emilie Sotnes Hamang – BWF (bwfbadminton.com)
Aldo Moser

Aldo Moser (født 7. februar 1934 i Palù di Giovo i Trentino i Italia, død 2. desember 2020 i Trento) var en italiensk konkurransesyklist.Moser deltok i 16 sesonger i Giro d'Italia og fire års Vuelta a España, og således i 20 Grand Tour. Han var storebror til Francesco Moser, Enzo Moser og Diego Moser.
Moser døde 2. desember 2020 i Trento av COVID-19, i en alder av 86 år.


== Referanser ==


== Eksterne lenker ==
(en) Aldo Moser – ProCyclingStats 
(en) Aldo Moser – Cycling Archives 
(en) Aldo Moser – CycleBase